Latekskondoomide vastu allergilistele inimestele on  mõeldud polüuretaanist kondoomid, mis samuti vähendavad HIVi riski. Siiski tuleb märkida, et polüuretaanist kondoomide kohta pole tehtud piisavalt uuringuid, mis näitaksid nende efektiivsust HIVi ja teiste sugulisel teel levivate nakkuste vältimisel. Erinevalt latekskondoomidest sobivad polüuretaanist kondoomid ka õli baasil valmistatud libestusainetega. Polüuretaanist kondoomid on õhemad, tugevamad, vastupidavamad ning koguvad paremini soojust, mis teeb nende kasutamise meeldivaks.